Návrh

na skrátené legislatívne konanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení  a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov

	Zákonom č. 580/2004 Z . z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov sa zaviedol inštitút platenia preddavkov na verejné zdravotné poistenie a inštitút ročného zúčtovania poistného na verejné zdravotné poistenie. Riadne fungovanie týchto inštitútov v praxi predpokladá ich jednoznačnú právnu úpravu. Dôležitosť upresnenia ustanovení upravujúcich platenie preddavkov na verejné zdravotné poistenie ako aj ustanovení upravujúcich ročné zúčtovanie poistného na verejné zdravotné poistenie podčiarkuje skutočnosť, že poskytovanie zdravotnej starostlivosti je závislé na finančných prostriedkoch plynúcich z verejného zdravotného poistenia.  Pretože poskytovanie zdravotnej starostlivosti je závislé od platenia poistného v správnej výške a načas, nesprávne odvody do verejného zdravotného poistenia by mohli spôsobiť nedofinancovanie zdravotnej starostlivosti, za poskytovanie ktorej je v konečnom dôsledku zodpovedný  štát.
	Predložený návrh zákona predchádza hrozbe značných hospodárskych škôd pre štát, ktoré by mohli vzniknúť v dôsledku nejednotného uplatňovania ustanovení vzťahujúcich sa na platenie poistného na verejné zdravotné poistenie a vykonávanie ročného zúčtovania v praxi a preto sa prekladá v skrátenom legislatívnom konaní.